કોંગ્રેસ ભલે પ્રિયંકાની ભૂમિકાને બિનસત્તાવાર ગણાવે, પણ રાજકીય સ્તરે તો તેમને કોંગ્રેસમાં સત્તાવાર રીતે સામેલ કરવામાં આવ્યાં હોવાની ચર્ચા ચાલી રહી છે અને તે મુજબ જ કોંગ્રેસ તરફથી સરકારને નોટબંધી મુદે ઘેરવાની યોજના બનાવવાની હાલ તૈયારી કરવામાં આવી રહી છે. આ યોજનાના ભાગરૂપે જ આવતી કાલે કોંગ્રેસનાં અધ્યક્ષ સોનિયા ગાંધીએ વિપક્ષના અન્ય દળને સાથે રાખી સંયુકત પત્રકાર પરિષદનું આયોજન કર્યું છે. આ માટે તેઓ એક બેઠક યોજી સરકાર સામે આ મામલે કેવી રીતે વિરોધ કરવો તે અંગે પક્ષના વરિષ્ઠ નેતાઓની પ્રતિક્રિયા જાણશે અને તેની સમીક્ષા કરી વ્યાપક રણની‌િત તૈયાર કરવામાં આવશે.